section_heading: Životopis
paragraph_text: Režirao je i u Osijeku, Varaždinu, Dubrovniku, Rijeci (Vuci Nehajev-Gašparović), Splitu (Dan kad je Mary Shelley srela Charlottu Bronte E. Maneta, Kamov, smrtopis S. Šnajdera), Sloveniji (Maribor, Celje, Ljubljana) te Pečuhu. U kazalištu Marina Držića režirao je Mamino srce Kamova, Moskar Goldoni-Čale, Od ženidbe do rastave Feydeaua, Svršetak igre S. Becketta, a na Dubrovačkim ljetnim igrama u nekoliko je navrata devedesetih godina osmislio svečano otvaranje i Sonete W. Shakespearea kao Ponoćnu serenadu.